Anthony Minghella
<s>Anthony Minghella (Otok Wight, 6. siječnja 1954. - London, 18. ožujka 2008.),  britanski filmski redatelj, dramatičar i scenarist.</s>

<s>Rani život 
Minghella je rođen na Otoku Wight u obitelji oca  Talijana/ Škota i majke koja je došla iz Leedsa; podrijetlo joj seže iz Valvorija, malog sela u srednjoj Italiji.</s>

<s>Pohađao je St.</s><s>John College u Portsmouthu, a diplomirao je na Sveučilištu Hull.</s>

<s>Karijera 
Prvi rad mu je bila produkcija Mobius the Stripper Gabriela Josipovicija iz 1975., ali mu je karijera stagnirala sve do 1985. kad je postavio svoj komad, Whale Music.</s><s>Redateljski debi ostvario je  Beckettovim djelima Play i Happy Days.</s><s>Tijekom osamdesetih, radio je na televiziji, kao scenarist dječje dramske serije Grange Hill za BBC.</s><s>Radio je i na epizodama ITV-ove detektivske drame Inspektor Morse.</s><s>Njegov komad iz 1986., Made in Bankok, ostvario je veliki uspjeh na londonskom West Endu.</s>

<s>Njegov film iz 1990.</s><s>Iskreno, ludo, snažno, prikazan je na BBC-u, a onda je doživio i svoje kino izdanje.</s><s>Kako bi napravio film, odbio je ponudu za režiju još jedne epizode Inspektora Morsea.</s>

<s>1996. je osvojio Oscara za režiju Engleskog pacijenta.</s><s>1999. je nominiran za najbolji adaptirani scenarij za film Talentirani gospodin Ripley, a 2003. za Studengoru.</s>

<s>2005. je režirao prijenos stranačkih izbora Laburističke stranke.</s><s>Kratki film je prikazao  Tonyja Blaira i  Gordona Browna kako rade zajedno, a kritiziran je zbog licemjerja: "Prošlogodišnji prijenos stranačkih izbora Anthonyja Minghelle bio je pun izmišljotina", rekao je Peter Collett, psiholog sa Sveučilišta u Oxfordu.</s><s>"Kad mi se obraćaš, posvetit ću ti punu pozornost samo ako mislim da imaš puno veći status ili ako te volim.</s><s>Na tom političkom prijenosu, gledaju jedan u drugog kao ljubavnici.</s><s>To je u potpunosti lažno."</s>

<s>Minghella je ostvario svoj operni debi režijom  Puccinijeve Madame Butterfly.</s>

<s>Privatni život 
Minghella je bio u braku s honkonškom koreografkinjom Carolyn Choa.</s><s>Njegov brat, Dominic, je također uspješan scenarist, a njegov sin, Max, je glumac.</s>

<s>Smrt 
Minghella je umro 18. ožujka 2008. u bolnici Charing Cross u Londonu, tjedan nakon operacije raka krajnika i grla.</s><s>Počast su mu odali nekoliko prijatelja i kolega, glumaca i glumica kao što su Jude Law, Kevin Spacey, Ralph Fiennes i Gwyneth Paltrow.</s><s>Osim toga, sućut su izrazili i premijer Gordon Brown, John Berry, umjetnički direktor BBC-a Alan Yentob kao i redatelji Sydney Pollack i Lord Puttnam.</s>

<s>Filmografija 
 1990.</s><s>Iskreno, ludo, snažno
 1993.</s><s>Mr. Wonderful
 1996.</s><s>Engleski pacijent
 1999.</s><s>Talentirani gospodin Ripley
 2000.</s><s>Play
 2003.</s><s>Studengora
 2006.</s><s>Provala</s>

<s>Vanjske veze 
 
 Anthony Minghella interview with stv, November 2006</s>

<s>Britanski filmski režiseri
Britanski televizijski režiseri
Britanski scenaristi
Britanski teatarski režiseri
Dobitnici BAFTA-e
Dobitnici i dobitnice Oscara za režiju</s>

